ভারতবর্ষে পূর্বে যতগুলি মত-পথ এবং দার্শনিক সম্প্রদায় গড়ে উঠেছে তার প্রত্যেকটি বেদান্তদর্শনের ভাষ্যের উপর ভিত্তি করে। প্রত্যেক আচার্য তাঁদের মতকে প্রতিষ্ঠিত করেছেন বেদান্তসূত্রের ভাষ্য রচনা করে। মানব সভ্যতায় বেদান্তের দান অপরিসীম। ভারতীয় দর্শনের এবং জাতীয় জীবনের মূলাধার বেদান্ত। বেদান্তের মূল তত্ত্বগুলি যেমন শঙ্কর, রামানুজ, নিম্বার্ক, বলদেবাদি সংস্কৃত ধর্মশাস্ত্রে পণ্ডিত আচার্যবৃন্দকে পথ দেখিয়েছে; ঠিক তেমনি যুগপৎভাবে পথ দেখিয়েছেন, কবির, দাদু, রবিদাস, রামকৃষ্ণ, লালন ইত্যাদি মাটির খুব কাছাকাছি সন্তবৃন্দকে। বেদান্তের জ্ঞান কেউ পেয়েছে পুস্তকের মাধ্যমে, কেউ পাণ্ডিত্যের মাধ্যমে। আবার কেউ হয়ত পেয়েছে অবরোহ পদ্ধতিতে। সাধু চরিত্রের মা